En låneudbyder vurderer din kreditværdighed, når du ansøger om et lån. Din kreditværdighed siger noget om, hvorvidt man kan have tillid til, at du er i stand til at betale det lån tilbage, du tager. Derfor kan en låneudbyder også afslå din ansøgning om et lån, hvis din kreditværdighed ikke er god nok.  Der er forskellige måder at forbedre din kreditværdighed på, men du skal huske, at vurderingen af din kreditværdighed ikke kun er til fordel for låneudbyderne. Vurderingen af din kreditværdighed er også med til at sikre dig, at du ikke optager et lån, som du senere får svært ved at afdrage på. Derfor har man i Danmark skrappe regler for, hvordan din kreditværdighed skal vurderes.